เลขาธิการ ส.ป.ก. ชวน ชม ชิม ช้อป สินค้าดีมีคุณภาพ วันสุดท้าย 
เลขาธิการ ส.ป.ก. ชวน ชม ชิม ช้อป สินค้าดีมีคุณภาพจากเกษตรกร ในงาน 45 ปี ส.ป.ก. วันสุดท้าย ห้ามพลาด ณ ส.ป.ก. ถนนราชดำเนินนอกสำนักงานการปฏิรูปที่ดินเพื่อเกษตรกรรม (ส.ป.ก.) จัดงานคล้ายวันสถาปนา ส.ป.ก. ครบรอบ 45 ปี ภายใต้แนวคิด ศาสตร์พระราชานำให้อยู่ได้ อยู่ดี มีความสุข โดยตลอดระยะเวลา 45 ปี ส.ป.ก. ดำเนินการบริหารจัดการพื้นที่ปฏิรูปที่ดิน และเพิ่มศักยภาพพื้นที่เกษตรกรรม เพื่อยกระดับคุณภาพชีวิตเกษตรกร สู่ความผาสุก โดยน้อมนำศาสตร์พระราชา เพื่อเป็นแนวทางการพัฒนาคุณภาพชีวิตเกษตรกร เริ่มจากพัฒนาแหล่งน้ำ สนับสนุนพืชพรรณต่างๆ ตลอดจนลดความเหลื่อมล้ำ สร้างโอกาสในการมีที่ดินทำกิน เพื่อให้เกิดความมั่นคง และยั่งยืน มีความรักหวงแหนผืนแผ่นดินไว้จนชั่วลูกหลาน โดยมีรัฐมนตรีช่วยว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) ให้เกียรติมาเป็นประธานในพิธีร.อ.ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ กล่าวว่า สำนักงานการปฏิรูปที่ดินเพื่อเกษตรกรรม (ส.ป.ก.) เป็นหน่วยงานที่ตั้งขึ้นจากพระราชดำริในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อแก้ไขปัญหาการขาดแคลนที่ดินทำกินของเกษตรกรด้วยวิธีการปฏิรูปที่ดินเพื่อเกษตรกรรม โดยได้พระราชทานที่ดิน ส่วนพระองค์พร้อมพระบรมราโชบายเพื่อเป็นแนวทางในการดำเนินการปฏิรูปที่ดิน ดังนั้น การปฏิรูปที่ดินเพื่อเกษตรกรรม จึงเป็นงานสำคัญเพราะเกี่ยวข้องกับวิถีชีวิตและปากท้องของพี่น้องเกษตรกรในพื้นที่เขต ส.ป.ก. ซึ่งตลอดระยะเวลา 45 ปีที่ผ่านมา ส.ป.ก. ได้บูรณาการการทำงานด้วยความมุ่งมั่นและตั้งใจ โดยยึดมั่นและน้อมนำพระบรมราโชบายดังกล่าวมาปรับใช้ให้เกิดผลเป็นรูปธรรม เพื่อขจัดความยากจน ลดความเหลื่อมล้ำ และยกระดับคุณภาพชีวิตเกษตรกรด้าน ดร.วิณะโรจน์ ทรัพย์ส่งสุข เลขาธิการ ส.ป.ก. กล่าวว่า ตลอดระยะเวลา 45 ปี ที่ผ่านมา ส.ป.ก. ได้ดำเนินการปฏิรูปที่ดินตามเจตนารมณ์และปณิธานในการก่อตั้งสำนักงานการปฏิรูปที่ดินเพื่อเกษตรกรรมด้วยความมุ่งมั่น วิริยะ อุตสาหะ ในการปรับปรุงสิทธิและการถือครองที่ดินเพื่อเกษตรกรรม รวมทั้งส่งเสริม การพัฒนาอาชีพเกษตรกรรม เพื่อยกระดับคุณภาพชีวิตเกษตรกรในเขตปฏิรูปที่ดินให้ดียิ่งขึ้น ปัจจุบันได้ดำเนินการจัดที่ดินไปแล้วจำนวน 36.2 ล้านไร่ คิดเป็นเกษตรกร 2.9 ล้านราย ทั้งยังได้สนองนโยบายรัฐบาลในการจัดที่ดิน ทำกินให้ชุมชนตามนโยบายรัฐบาลภายใต้คณะกรรมการนโยบายที่ดินแห่งชาติ (คทช.) ใน 8 จังหวัด จำนวน 21 พื้นที่ เนื้อที่ 20541 ไร่ จัดให้เกษตรกร 1490 ราย ภายใต้ การบริหารจัดการของสหกรณ์ 13 แห่ง โดย ส.ป.ก. ได้เข้าไปช่วยพัฒนาพื้นที่ให้มีความเหมาะสมต่อการทำเกษตรกรรม และการดำรงชีพของเกษตรกร รวมถึงการส่งเสริมและพัฒนาอาชีพภายใต้หลักการ ตลาดนำการผลิต เพื่อให้เกษตรกรมีรายได้เพียงพอต่อการดำรงชีพ มีคุณภาพชีวิตที่ดีขึ้น และมีความมั่นคงโอกาสนี้ เลขาธิการ ส.ป.ก. ได้เชิญชวนร่วมงานวันคล้ายวันสถาปนา ส.ป.ก. ครบรอบ 45 ปี ซึ่งจัดขึ้นระหว่างวันที่ 5-7 มีนาคม 2563 เวลา08.00-17.00 น. ณ ส.ป.ก. ถนนราชดำเนินนอก ซึ่งเหลือวันนี้เป็นวันสุดท้าย โดยภายในงานมีการจัดแสดงนิทรรศการรายภาค ทั้งหมด 4 ภาค ได้แก่ ภาคเหนือ : วนเกษตร ภูมินิเวศสู่ความยั่งยืน ภาคใต้ : เขา ป่า นา เล ภาคอีสาน : เศรษฐกิจดีมีมาตรฐานอินทรีย์ และภาคกลาง : ธุรกิจชุมชน จัดแสดงภายใต้แนวคิด อยู่ได้ อยู่ดี มีความสุข และมีจำหน่ายผลผลิตและผลิตภัณฑ์ร้านค้าวิสาหกิจชุมชนจากเกษตรกรในเขตปฏิรูปที่ดินทั่วประเทศ มากกว่า 300 รายการ อาทิ ภาคเหนือ:พืชผักและผลไม้ กระเทียมอินทรีย์ หอมแดง กระเทียมพวง มะม่วงน้ำดอกไม้ และอาหารแปรรูป ภาคตะวันออกเฉียงเหนือ: เนื้อโคขุนย่าง หอม กระเทียม ข้าวอินทรีย์ ผลิตภัณ์จากผ้า ภาคกลาง: เมล็ดมะม่วงหิมพานต์ ผัก ผลไม้ ปลาช่อนแม่ลา ส่วนภาคใต้: ไข่เค็ม กะปิ กาแฟ ปลาจิ้งจ้าง และยังมี ข้าวสาร อาหารแห้ง อาหารแปรรูป อาหารปรุงสุก เครื่องดื่ม สมุนไพรผลิตภัณฑ์จากผ้า เครื่องจักสาน และสินค้าอื่นๆ อีกมากมาย พร้อมลานโปรโมชั่นสินค้านาทีทอง กิจกรรมตอบคำถามชิงรางวัล กิจกรรม Workshop ต่าง ๆ และยังสามารถชำระเงินผ่าน QR code และ Mobile Banking ได้อีกด้วย อย่าลืม ชม ชิม ช้อป สินค้าดีมีคุณภาพ จากพี่น้องเกษตรกรในเขตปฏิรูปที่ดินทั่วประเทศ 6-7 มีนาคม 2563 เวลา 08.00-17.00 น.ณ ส.ป.ก. ถนนราชดำเนินนอก วันสุดท้าย พลาดแล้วจะเสียดาย
เลขาธิการ ส.ป.ก. ชวน ชม ชิม ช้อป สินค้าดีมีคุณภาพ จากเกษตรกร ในงาน 45 ปี ส.ป.ก. วันสุดท้าย ห้ามพลาด ณ ส.ป.ก. ถนนราชดำเนินนอก
ส.ป.ก.,สินค้าเกษตร,ชม ชิม ช้อป,สำนักงานการปฏิรูปที่ดินเพื่อเกษตรกรรม,ส.ป.ก. ครบรอบ 45 ปี,ศาสตร์พระราชา,วิณะโรจน์ ทรัพย์ส่งสุข,ข่าวทั่วไป